
[bookmark: _Hlk498089786]            UAB „Kauno autobusai“ (toliau – Perkantysis subjektas) numato įsigyti NAUJUS 25 VNT. ŽEMAGRINDŽIUS ELEKTRA VAROMUS MIESTO TIPO AUTOBUSUS KELEIVIAMS VEŽTI IR JŲ TECHNINIAM APTARNAVIMUI REIKALINGAS DETALES IR MEDŽIAGAS (toliau – Pirkimas).
1. Rinkos konsultacijos tikslas. 
1.1. Iki pirkimo pradžios informuoti rinkos dalyvius bei kitus suinteresuotus asmenis apie būsimą Pirkimą ir, siekiant užtikrinti sklandų Pirkimą, sudaryti sąlygas rinkos dalyviams ir kitiems suinteresuotiems asmenims (toliau – tiekėjai) pateikti pastabas ir pasiūlymus dėl būsimo Pirkimo objekto iki pirkimo pradžios. 
1.2. Kviečiame tiekėjus susipažinti su techninės specifikacijos projektu ir aktyviai teikti pastabas bei pasiūlymus ir tokiu būdu dalyvauti išankstinėje rinkos konsultacijoje (toliau – Rinkos konsultacija). 
1.3. Vykdoma Rinkos konsultacija, tai nėra skelbimas apie pirkimą ar išankstinis skelbimas apie pirkimą, šiuo pranešimu tiekėjai nėra kviečiami varžytis dėl pirkimo sutarties ar teikti pasiūlymų. Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos tiekėjams neatlyginamos, kompensacijos nemokamos.
1.4. Perkantysis subjektas, gavęs pastabas ir pasiūlymus dėl paskelbto Rinkos konsultacijos objekto, juos išnagrinės, įvertins jų svarbą bei atitiktį Perkančiojo subjekto poreikiams.
1.5. Perkantysis subjektas, skelbdamas pirkimą, neįsipareigoja atsižvelgti į visus pateiktus tiekėjų siūlymus, pastabas ir įžvalgas.

2. Rinkos konsultacijos vykdymo tvarka.
2.1. Rinkos konsultacija vykdoma Centrinės viešųjų pirkimų informacinės sistemos priemonėmis (toliau - CVP IS) Viešųjų pirkimų tarnybos nustatyta tvarka, prašant pateikti atsakymus į žemiau pateiktus klausimus, savo siūlymus ir rekomendacijas, kurias Perkantysis subjektas įvertins ir nuspręs, ar tikslinga rengti susitikimą su rinkos dalyviais (toliau – susitikimas).
2.2. Tiekėjai, teikdami CVP IS priemonėmis atsiliepimus, turi aiškiai nurodyti, kuri informacija yra konfidenciali.
2.3.  Atsiliepimus privaloma pateikti iki 2026 m. rugsėjo  15 d. 14:00 val. Maloniai prašome galimų rinkos dalyvių iki šio termino, CVP IS priemonėmis teikti pastebėjimus/siūlymus dėl paskelbto techninės specifikacijos projekto. Atsiliepimai teikiami lietuvių kalba, pastabas ir rekomendacijas maloniai prašome pateikti „Word„ formatu.
2.4. Perkantysis subjektas prašo rinkos dalyvių teikti konkrečius siūlymus ir pateikti savo siūlymų pagrindimus.
2.5. Esant poreikiui, Perkantysis subjektas gali pratęsti aukščiau nurodytus terminus pranešimą paviešindama CPV IS.
2.6. Teikiant atsiliepimą į rinkos konsultaciją CVP IS priemonėmis prašome nurodyti:
2.6.1. atstovaujamą įmonę, jos kontaktus;
2.6.2. atsiliepimą teikiančių asmenų vardus ir pavardes, kontaktinius duomenis;
2.6.3. aiškiai nurodyti, kuri informacija yra konfidenciali.
Suinteresuotų asmenų informavimas.
3.1. Visi CVP IS priemonėmis Rinkos konsultacijai gauti duomenys bus apibendrintai paviešinti CVP IS prie Rinkos konsultacijos dokumentų ne vėliau kaip iki pirkimo pradžios, užtikrinant rinkos dalyvių lygiateisiškumą bei konsultacijų skaidrumą.
3.2. Perkantysis subjektas užtikrina, kad tiekėjo dalyvavusių Rinkos konsultacijoje identifikaciniai duomenys bei Rinkos konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims
Rinkos konsultacijos metu siekiama aptarti šiuos klausimus:

RINKOS KONSULTACIJOS KLAUSIMYNAS TIEKĖJAMS
	Eil. Nr.
	Klausimas
	Dalyvio nuomonė / pastabos

	1.
	Bendras dalyvavimas: Ar teiktumėte pasiūlymą dėl šio pirkimo objekto? Jeigu ne, prašome nurodyti priežastis. 
	

	2.
	Aišku / Neaišku: Ar techninės specifikacijos projekte nurodytas pirkimo objektas yra aiškus? Jei ne, ką reiktų tikslinti? 
	

	3.
	Plotis: Nuo 2 490 mm iki 2 550 mm (išmatuotas pagal ISO 612-1978 standarto 6.2 punkto reikalavimus) Ar jūsų siūloma prekė atitinka šiuos parametrus? 
	

	4.
	Ilgis: Nuo 11 500 mm iki 12 500 mm (išmatuotas pagal ISO 612-1978 standarto 6.2 punkto reikalavimus)? Ar jūsų siūloma prekė atitinka šiuos parametrus?
	

	5.
	Talpa: Ne mažiau kaip 75 keleivių (neįskaitant vairuotojo), tame tarpe ne mažiau kaip 25 stacionarių sėdimų vietų. Ar jūsų siūloma prekė atitinka šiuos reikalavimus?
	

	6.
	Pristatymo terminai: Koks būtų realus pristatymo terminas mėnesiais nuo sutarties pasirašymo? 
	

	7.
	Biudžetas: Kokį preliminarų biudžetą (EUR be PVM) turėtumėme numatyti šiam pirkimui pagal pateiktą specifikaciją? (Bus reikalaujamas pasiūlymų galiojimo užtikrinimas ir sutarties užtikrinimas)
	

	

	8.
	Kitos pastabos: Kokių papildomų pasiūlymų turite dėl techninės specifikacijos projekto gerinimo? 
	


Atkreipiame dėmesį, kad tiekėjas tiesiogiai ar netiesiogiai suteikęs Perkančiajam subjektui konsultaciją (nesvarbu, ar rinkos tyrimo (jeigu apie atliekamą rinkos tyrimą buvo informuotas raštu), ar rinkos konsultacijos metu, ar teikdamas pagalbinę viešųjų pirkimų veiklą ir pan.) arba kitaip dalyvavęs rengiant pirkimo procedūrą (pavyzdžiui, parengė techninį (darbo) projektą, techninę specifikaciją ir pan.), jis, pildydamas EBVPD III dalies „Pašalinimo pagrindai“ C13 skiltį, į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)“ turėtų atsakyti „Taip“. Tokiu atveju atsidarius skilčiai „Pateikite išsamią informaciją apie ją“, tiekėjas turi nurodyti, kokia konsultacija teikta (informacija turėtų būti pateikta tokiu detalumu, kad Perkantysis subjektas galėtų identifikuoti konsultacijos teikėją ir konsultacijos esmę). Daugiau apie tai https://vpt.lrv.lt/lt/naujienos/svarbi-informacija-pirkimu-vykdytojams-ir-tiekejams-del-patikslintu-konsultaciju.


Pridedama:
1 priedas – Techninės specifikacijos projektas.





